CELEX: 32021R1814
Language: sl
Date: 2021-10-07 00:00:00
Title: Uredba Evropske centralne banke (EU) 2021/1814 z dne 7. oktobra 2021 o spremembi Uredbe (ES) št. 2157/1999 o pooblastilih Evropske centralne banke za nalaganje sankcij (ECB/2021/46)

15.10.2021   
               
               
                  SL
               
               
                  Uradni list Evropske unije
               
               
                  L 367/2
               
            
         UREDBA EVROPSKE CENTRALNE BANKE (EU) 2021/1814
         z dne 7. oktobra 2021
         o spremembi Uredbe (ES) št. 2157/1999 o pooblastilih Evropske centralne banke za nalaganje sankcij (ECB/2021/46)
         SVET EVROPSKE CENTRALNE BANKE JE –
         ob upoštevanju Pogodbe o delovanju Evropske unije in zlasti člena 132(3) Pogodbe,
         ob upoštevanju Statuta Evropskega sistema centralnih bank in Evropske centralne banke ter zlasti členov 34.3 in 19.1 Statuta,
         ob upoštevanju Uredbe Sveta (ES) št. 2532/98 z dne 23. novembra 1998 o pooblastilih Evropske centralne banke za nalaganje sankcij (1) in zlasti člena 6(2) Uredbe,
         ob upoštevanju naslednjega:
         
                     (1)
                  
                  
                     Za zagotovitev pravne varnosti in zaradi preglednosti bi morale biti institucije seznanjene z metodami, ki jih ECB uporablja za izračun sankcij, ki jih naloži zaradi neizpolnjevanja zahtev glede obveznih rezerv, določenih v Uredbi Evropske centralne banke (EU) 2021/378 (ECB/2021/1) (2).
                  
               
                     (2)
                  
                  
                     Formula in metoda, ki ju ECB uporablja za izračun sankcij, ki se uporabijo na podlagi člena 7(1) Uredbe Sveta (ES) št. 2531/98 (3), kadar v celoti ali delno ni izpolnjena obveznost imetja obveznih rezerv, sta določeni v obvestilu Evropske centralne banke o nalaganju sankcij za kršitve obveznosti imetja obveznih rezerv („Notice of the European Central Bank on the imposition of sanctions for breaches of the obligation to hold minimum reserves“) (4). Zaradi pravne varnosti in za preprečitev nadaljnje razdrobljenosti pravnega okvira v zvezi z nalaganjem sankcij na različnih področjih pristojnosti ECB je primerno, da se navedeno obvestilo umakne in njegova relevantna vsebina prenese v Sklep Evropske centralne banke (EU) 2021/1815 (ECB/2021/45) (5) ter da se sklicevanje v Uredbi Evropske centralne banke (ES) št. 2157/1999 (ECB/1999/4) (6) ustrezno spremeni.
                  
               
                     (3)
                  
                  
                     Zato je treba Uredbo (ES) št. 2157/1999 (ECB/1999/4) ustrezno spremeniti.
                  
               
                     (4)
                  
                  
                     Da se zagotovi usklajen okvir za uporabo zahtev glede obveznih rezerv, se mora ta uredba začeti uporabljati na isti dan kot Sklep (EU) 2021/1815 (ECB/2021/45) –
                  
               SPREJEL NASLEDNJO UREDBO:
         
            Člen 1
            Spremembe
            Uredba (ES) št. 2157/1999 (ECB/1999/4) se spremeni:
            
                        (1)
                     
                     
                        v členih 3(1), 11(5) in 12(1) se sklicevanje na „Uredbo Sveta“ nadomesti s sklicevanjem na „Uredbo (ES) št. 2532/98“;
                     
                  
                        (2)
                     
                     
                        v členih 11(1) in 11(3) se sklicevanje na „Uredbo Sveta o obveznih rezervah“ nadomesti s sklicevanjem na „Uredbo (ES) št. 2531/98“;
                     
                  
                        (3)
                     
                     
                        v členu 11 se odstavek 2 nadomesti z naslednjim:
                        
                           „2.   Kadar ECB naloži sankcijo na podlagi člena 7(1) Uredbe (ES) št. 2531/98, se ta sankcija izračuna po formuli in metodi, ki sta določeni v Sklepu Evropske centralne banke (EU) 2021/1815 (ECB/2021/45) (*1).
                        
                        
                           (*1)  Sklep Evropske centralne banke (EU) 2021/1815 z dne 7. oktobra 2021 o metodologiji za izračun sankcij za neizpolnjevanje zahteve za imetje obveznih rezerv in povezanih zahtev glede obveznih rezerv (ECB/2021/45) (UL L 367, 15.10.2021, str. 4).“."
                        
                     
                  
         
            Člen 2
            Končne določbe
            Ta uredba začne veljati 3. novembra 2021.
         
         
            Ta uredba je v celoti zavezujoča in se neposredno uporablja v državah članicah v skladu s Pogodbama.
            V Frankfurtu na Majni, 7. oktobra 2021
            
               
                  Za Svet ECB
               
               
                  predsednica ECB
               
               Christine LAGARDE
            
         
         
            (1)  UL L 318, 27.11.1998, str. 4.
         
            (2)  Uredba Evropske centralne banke (EU) 2021/378 z dne 22. januarja 2021 o uporabi zahtev glede obveznih rezerv (ECB/2021/1) (UL L 73, 3.3.2021, str. 1).
         
            (3)  Uredba Sveta (ES) št. 2531/98 z dne 23. novembra 1998 o uporabi obveznih rezerv Evropske centralne banke (UL L 318, 27.11.1998, str. 1).
         
            (4)  UL C 39, 11.2.2000, str. 3.
         
            (5)  Sklep Evropske centralne banke (EU) 2021/1815 z dne 7. oktobra 2021 o metodologiji za izračun sankcij za neizpolnjevanje zahteve za imetje obveznih rezerv in povezanih zahtev glede obveznih rezerv (ECB/2021/45) (glej stran 4 tega Uradnega lista).
         
            (6)  Uredba Evropske centralne banke (ES) št. 2157/1999 z dne 23. septembra 1999 o pooblastilih Evropske centralne banke za nalaganje sankcij (ECB/1999/4) (UL L 264 12.10.1999, str. 21).